Қорғалжын ауданын дамытудың 2026-2030 жылдарға арналған жоспарына Түсіндірме жазба


Қорғалжын ауданының 2026-2030 жылдарға арналған  даму жоспары "Қазақстан Республикасындағы жергілікті мемлекеттік басқару және өзін-өзі басқару туралы "Қазақстан Республикасының Заңына", Қазақстан Республикасындағы мемлекеттік жоспарлау жүйесін бекіту туралы "Қазақстан Республикасы Үкіметінің 2017 жылғы 29 қарашадағы № 790 қаулысына, сондай-ақ мемлекеттік жоспарлау және әлеуметтік-экономикалық жүйенің құжаттарын ескере отырып әзірленді.
Жоспар Қорғалжын ауданының орта мерзімді кезеңге арналған әлеуметтік-экономикалық дамуының басымдықтарын,  мақсаттары мен міндеттерін айқындайды және экономиканың тұрақты өсуін қамтамасыз етуге, халықтың өмір сүру деңгейі мен сапасын арттыруға, адами капиталды, инфрақұрылым мен кәсіпкерлікті дамытуға бағытталған.
Құжат ауданның ағымдағы әлеуметтік-экономикалық жағдайын талдау, қолда бар әлеуетті және түйінді проблемаларды бағалау негізінде, сондай-ақ экономика салаларының даму болжамдарын ескере отырып қалыптастырылды.
Жоспарға бес негізгі бағыт кіреді:
* экономика, кәсіпкерлік және индустрия;
* агроөнеркәсіптік кешен және қоршаған ортаны қорғау;
* адами капиталды дамыту;
* инфрақұрылымды дамыту;
* қауіпсіздік пен азаматтық қорғауды қамтамасыз ету.
Әрбір бағыт бойынша нысаналы индикаторлар, нәтижелер көрсеткіштері айқындалды, бұл қойылған мақсаттарға қол жеткізуді мониторингтеуді және бақылауды қамтамасыз етуге мүмкіндік береді.
Қорғалжын ауданын дамытудың 2026-2030 жылдарға арналған жоспарында ауданның тұрақты әлеуметтік-экономикалық дамуын қамтамасыз етуге бағытталған инвестициялық және инфрақұрылымдық іс-шаралар кешенін іске асыру көзделген.
Агроөнеркәсіптік кешен саласында астық қоймаларын, бордақылау алаңдарын, мал шаруашылығы фермаларын салу мен кеңейтуді, сондай-ақ ірі және ұсақ мал сатып алу мен өсіруді қоса алғанда, өсімдік шаруашылығы мен мал шаруашылығын дамыту жөніндегі жобаларды іске асыру жоспарлануда. 
Оның ішінде, инвестициялық жоспарда «Ауыл аманаты» бағдарламасы бойынша 2026 жылы 230 млн тенгеге 25 жоба жоспарлануда. Жоба саны мен сомасы қаржыландыруға байланысты жопарланды. 
Осы іс-шараларды іске асыру ауыл шаруашылығы мен қайта өңдеу өнеркәсібінің жалпы өнімінің көлемін ұлғайтуға мүмкіндік береді.
Өңдеу өнеркәсібі мен құрылысты дамыту шеңберінде ауыл шаруашылығы өнімдерін қайта өңдеу объектілерін, шағын цехтарды, наубайханаларды, құрама жем өндірісін салу және жаңғырту, сондай-ақ Әлеуметтік және коммерциялық мақсаттағы құрылыс жобаларын іске асыру көзделген.
Өңдеу өнеркәсібі мен құрылысты дамыту шеңберінде ауыл шаруашылығы өнімдерін қайта өңдеу объектілерін, шағын цехтарды, наубайханаларды, құрама жем өндірісін салу және жаңғырту, сондай-ақ Әлеуметтік және коммерциялық мақсаттағы құрылыс жобаларын іске асыру көзделген.
Халықтың өмір сүру сапасын арттыру мақсатында балабақшаларды, мәдениет және спорт объектілерін реконструкциялау мен салуды, білім беру мекемелерін жарақтандыруды, сондай-ақ әлеуметтік инфрақұрылымды дамытуды қоса алғанда, білім беру, денсаулық сақтау, мәдениет және спорт саласындағы іс-шаралар жоспарланған.
Жол және инженерлік инфрақұрылымды дамытуға ерекше көңіл бөлінеді. Жоспарда Қорғалжын ауданының ауылдық елді мекендердің автомобиль жолдарын орташа жөндеу, жарықтандыру жүйесін жаңарту, сондай-ақ спорт объектілерін жаңарту, мәдениет объектілерінің тозуын азайту көзделген.
Жоспар іс-шараларын іске асыру экономиканың жаңа өсу нүктелерін қалыптастыруға, инвестициялық ахуалды жақсартуға, базалық қызметтердің қолжетімділігін арттыруға және Қорғалжын ауданының тұрғындары үшін жайлы және қауіпсіз өмір сүру ортасын құруға ықпал ететін болады.
Жоспарды іске асыру республикалық және жергілікті бюджеттер қаражаты есебінен, сондай-ақ Қазақстан Республикасының қолданыстағы заңнамасы шеңберінде бюджеттен тыс көздер есебінен жүзеге асырылатын болады.

